
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 39
                                                            din 28 februarie 2023
privind stabilirea volumului pentru valorificarea lemnului de foc pentru populaţie şi a preţului de vânzare către populație în anul 2023 din fondul forestier proprietate a Municipiului Sighișoara

Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 6.505/16.02.2023 şi la Consiliul Local Sighișoara cu nr. 7.168/21.02.2023, de referatul de aprobare, înregistrat cu nr. 6.506/16.02.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Contractului - cadru de administrare nr. 9.694/06.12.2022, prin care Direcţia Silvică Mureş, prin Ocolul Silvic Sighişoara, în calitate de prestator, se obligă să execute, în regim silvic, în baza Legii nr. 46/2008 şi a altor reglementări în vigoare, serviciile silvice pentru suprafaţa de 2.894,31 ha. fond forestier aflat în proprietatea Municipiului Sighişoara, pe durata de valabilitate a amenajamentului silvic, respectiv 01.01.2023 - 31.12.2032, potrivit Hotărârii Consiliului Local Sighişoara nr. 314 din 24 noiembrie 2022;

Având în vedere Lista de partizi ce se vor exploata în anul 2023 – lemn fasonat din fondul forestier proprietate a Municipiului Sighișoara, regăsită ca anexă la adresa cu nr. 420/19.01.2023, înaintată de Ocolul Silvic Sighișoara și înregistrată la Municipiul Sighişoara cu nr. 4.852/07.02.2023, din care rezultă faptul că, pentru anul de producție 2023, cota de lemn de foc propusă pentru populație este de 5.000 mc.;  

Având în vedere că se justifică propunerea de majorare a preţului de vânzare pentru lemnul de foc către populaţie, formulată de către Ocolul Silvic Sighişoara, transmisă prin adresa cu nr. 1.119/13.02.2023 şi înregistrată la Municipiul Sighişoara cu nr. 6.126/15.02.2023;

Având în vedere prevederile Legii nr. 46/2008, Codul Silvic, republicată, cu modificările şi completările ulterioare;

Având în vedere prevederile Hotărârii Guvernului nr. 715/2017 pentru aprobarea Regulamentului de valorificare a masei lemnoase din fondul forestier proprietate publică, cu modificările şi completările ulterioare,
Având în vedere Raportul de specialitate al Biroului Public Cadastru, Topometrie și Administrare Terenuri Agricole și Forestiere, înregistrat cu nr. 6.504/16.02.2023, prin care se propune stabilirea volumului pentru valorificarea lemnului de foc pentru populaţie şi a preţului de vânzare către populație în anul 2023 din fondul forestier proprietate a Municipiului Sighișoara;

Având în vedere avizele favorabile ale tuturor comisiilor pe domenii de specialitate;

În temeiul art. 129 alin. (2) lit. „c” și alin. (14), art. 139 alin. (1), alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

          H O T Ă R Ă Ş T E :

           Art. 1. Pentru anul 2023 se aprobă un volum de 5.000 mc. lemn de foc din fondul forestier proprietatea Municipiului Sighișoara, în vederea valorificării către populație.

           Art. 2. Valorificarea lemnelor de foc către populație din fondul forestier proprietatea Municipiului Sighișoara, de către Ocolul Silvic Sighișoara, se va face astfel:


(1) valorificarea a maxim 5,00 mc. echivalent a 8 metri steri lemn de foc/familie și persoane singure;


(2) valorificarea lemnului de foc se va face numai către familiile și persoanele singure, cetățeni români, precum și cetățeni străini ori apatrizi, cu domiciliul sau, după caz, cu reședința în Municipiul Sighișoara, stabilite în condițiile legislației române, care folosesc ca sursă principală de încălzire focul cu lemne, în limita volumului maxim de lemn de foc aprobat de 5.000 mc.

Art. 3. Preţul de vânzare lemn fasonat de foc către populaţie pentru anul 2023 este de 177,1 lei/mc. (110 lei/metru ster).


Art. 4. Lemnul de foc se realizează în regie de către Ocolul Silvic Sighișoara, după adjudecarea prin licitație a lucrărilor de exploatare a masei lemnoase și constituirea depozitelor.

Art. 5. Valorificarea lemnului de foc către populație se va face de către Ocolul Silvic Sighișoara, cu respectarea prevederilor prezentei hotărâri, în baza unor tabele cuprinzând persoanele validate de către municipiul Sighişoara şi a adreselor de validare emise către cetăţeni.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, aparatul de specialitate al primarului şi Ocolul Silvic Sighişoara. 

Art. 7. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Biroul Buget, Contabilitate, Salarizare – Direcţia Economică;

  2 ex. Ocolul Silvic Sighișoara. 
11 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 39/28.02.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


